La primera edició de “Diumenges al Mercat” de Burjassot conclou amb un èxit massiu de públic
2025-07-24

El temps va acompanyar, diumenge passat, a una nova i molt reeixida jornada de promoció del comerç local. La primera experiència de “Diumenges al Mercat”, impulsada des de la regidoria de Promoció Econòmica que dirigeix el regidor Roc Senent i engegada a través de CEMEF i CODEMER (Associació de Comerciants del Mercat Municipal L’Almara), es va saldar amb una afluència massiva de ciutadanes i ciutadans que van acudir al Mercat, tant per a gaudir de tota la varietat gastronòmica que les diferents parades del Mercat anaven a oferir al llarg de la jornada, com per a també gaudir, en família, en parella o entre amics, del concert oferit pel grup infantil “Ramonets”, que va aconseguir abarrotar l’aparcament de les Palmeres, al migdia.

El fet d’estar a l’hivern i que en aquestes dates estrenya el fred a la nit, ha motivat que la campanya de les “Nits al Mercat” dels dissabtes a la nit, amb el mateix format de gastronomia i animació musical s’haja reconvertit de moment en aquesta experiència matutina i vespertina en diumenge, la primera edicició de la qual ha superat les bones expectatives. Així, al llarg de la jornada, les més de cinquanta taules instal·lades van estar ocupades permanentment de la mateixa manera que les 500 cadires existents es van quedar curtes per a tant personal.

El regidor de Promoció Econòmica, Roc Senent ha volgut destacar “la gran afluència de gent de totes les edats que van acudir a gaudir del concert de Ramonets i per a també a consumir les nombroses opcions de “tapeo”, esmorzars i dinars que van oferir els comerciants del Mercat Municipal L’Almara, mostra de la gran implicació que els comerciants tenen en aquest tipus d’iniciatives per a seguir donant a conèixer totes les coses bones que té el nostre Mercat”.